ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการใช้หรือเชื่อมต่อโครงข่ายโทรคมนาคมสำหรับผู้รับใบอนุญาตการให้บริการอินเทอร์เน็ต ตามที่พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ มาตรา ๕๑(๘)บัญญัติให้อำนาจการกำหนดอัตราค่าตอบแทนเชื่อมต่อโครงข่ายโทรคมนาคมให้เป็นธรรมต่อผู้ใช้บริการและผู้ให้บริการโทรคมนาคมหรือระหว่างผู้ให้บริการกิจการโทรคมนาคมเป็นอำนาจของคณะกรรมการกิจการโทรคมนาคมแห่งชาติและบทบัญญัติมาตรา ๒๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔บัญญัติให้อำนาจคณะกรรมการในการกำหนดหลักเกณฑ์และวิธีการในการเชื่อมต่อหรือใช้โครงข่ายโทรคมนาคมโดยบัญญัติให้การเรียกเก็บค่าตอบแทนการใช้หรือเชื่อมต่อโครงข่ายต้องเป็นไปอย่างสมเหตุสมผลและเป็นธรรมต่อผู้รับใบอนุญาตที่มีโครงข่ายโทรคมนาคมกับผู้ขอใช้หรือเชื่อมต่อโครงข่ายโทรคมนาคมและต้องให้มีความเท่าเทียมกันในระหว่างผู้ขอใช้หรือผู้ขอเชื่อมต่อโครงข่ายโทรคมนาคมทุกรายโดยที่การให้บริการอินเทอร์เน็ตเป็นการประกอบกิจการโทรคมนาคมประเภทหนึ่งประกอบกับคณะกรรมการกิจการโทรคมนาคมแห่งชาติได้มีมติเห็นชอบกับนโยบายการให้บริการอินเทอร์เน็ตในการประชุมเมื่อวันศุกร์ที่๒๒ เมษายน พ.ศ. ๒๕๔๘ ดังนั้น เพื่ออนุวัติการให้เป็นไปตามบทบัญญัติของกฎหมายคณะกรรมการกิจการโทรคมนาคมแห่งชาติ ในคราวประชุมครั้งที่ ๓๒/๒๕๔๘ วันพฤหัสบดีที่๑๖ มิถุนายน พ.ศ. ๒๕๔๘ และวันจันทร์ที่ ๒๐ มิถุนายน พ.ศ. ๒๕๔๘จึงได้ลงมติเห็นชอบให้ประกาศหลักเกณฑ์และวิธีการใช้หรือเชื่อมต่อโครงข่ายโทรคมนาคมสำหรับผู้ให้บริการอินเทอร์เน็ตไว้ดังต่อไปนี้ข้อ๑ บรรดาประกาศ ระเบียบหรือข้อตกลงใดที่ได้ทำ ขึ้นโดยอาศัยอำนาจตามพระราชบัญญัติโทรเลขและโทรศัพท์ พ.ศ.๒๔๗๗ พระราชบัญญัติองค์การโทรศัพท์แห่งประเทศไทย พ.ศ. ๒๔๙๗และพระราชบัญญัติการสื่อสารแห่งประเทศไทย พ.ศ. ๒๕๑๙ซึ่งได้ทำขึ้นก่อนวันที่ประกาศฉบับนี้มีผลใช้บังคับให้มีผลใช้บังคับต่อไปตราบเท่าที่ไม่ขัดหรือแย้งต่อหลักเกณฑ์และเงื่อนไขที่ประกาศกำหนดในประกาศฉบับนี้และที่คณะกรรมการกิจการโทรคมนาคมแห่งชาติจะประกาศกำหนดเพิ่มเติมต่อไปจนกว่าประกาศระเบียบ หรือข้อตกลงนั้นจะสิ้นผลข้อ๒[๑] วันมีผลใช้บังคับประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปข้อ๓ผู้รับใบอนุญาตที่มีโครงข่ายโทรคมนาคม มีหน้าที่ให้ผู้รับใบอนุญาตการให้บริการอินเทอร์เน็ตเชื่อมต่อหรือใช้โครงข่ายโทรคมนาคมของตนกับของผู้รับใบอนุญาตการให้บริการอินเทอร์เน็ตตามหลักเกณฑ์ที่กำหนดไว้ตามพระราชบัญญัติการประกอบกิจการโทรคมนาคมพ.ศ. ๒๕๔๔ และประกาศนี้การปฏิเสธไม่ให้ใช้โครงข่ายโทรคมนาคมให้กระทำได้เฉพาะในกรณีดังต่อไปนี้๓.๑โครงข่ายที่มีอยู่ไม่เพียงพอแก่การให้ผู้รับใบอนุญาตการให้บริการอินเทอร์เน็ตใช้โครงข่ายโทรคมนาคม๓.๒การใช้โครงข่ายโทรคมนาคมมีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคม๓.๓ได้รับแจ้งจากคณะกรรมการกิจการโทรคมนาคมแห่งชาติให้ดำเนินการยุติการใช้โครงข่ายโทรคมนาคม๓.๔กรณีอื่นใดที่คณะกรรมการกิจการโทรคมนาคมแห่งชาติเพิ่มเติมในภายหลังการเรียกเก็บค่าตอบแทนการใช้หรือเชื่อมต่อโครงข่ายต้องเป็นไปอย่างสมเหตุสมผลและเป็นธรรมต่อผู้รับใบอนุญาตที่มีโครงข่ายโทรคมนาคมกับผู้ขอใช้หรือเชื่อมต่อโครงข่ายโทรคมนาคมและต้องให้มีความเท่าเทียมกันในระหว่างผู้ขอใช้หรือผู้ขอเชื่อมต่อโครงข่ายโทรคมนาคมทุกรายข้อ๔ให้ผู้ประกอบกิจการโทรคมนาคมตามที่บัญญัติไว้ในพระราชบัญญัติการประกอบกิจการโทรคมนาคมพ.ศ. ๒๕๔๔ ที่มีโครงข่ายโทรคมนาคมซึ่งนำมาใช้หรืออาจนำมาใช้ในการให้บริการอินเทอร์เน็ตจัดทำรายละเอียดข้อเสนอทางเทคนิคเกี่ยวกับการเชื่อมต่อหรือใช้โครงข่ายโทรคมนาคมและข้อเสนออัตราค่าตอบแทนการใช้หรือเชื่อมต่อโครงข่ายโทรคมนาคมของตนที่สมเหตุสมผลเฉพาะในส่วนที่เกี่ยวกับการให้บริการอินเทอร์เน็ตทั้งในระดับการเชื่อมโยงในประเทศทั้งที่ผ่านชุมสายโทรศัพท์(PublicSwitched Telephone Network) ผ่านระบบสื่อสารร่วมระบบดิจิตอล (IntegratedService Digital Network) ผ่านระบบเครือข่ายขนาดใหญ่ (MetropolitanArea Network) ผ่านวงจรเสมือนถาวร (Permanent VirtualCircuit) และผ่านวงจรเช่าระหว่างประเทศเพื่อออกสู่เกตเวย์ต่างประเทศและการเชื่อมโยงออกต่างประเทศ (International Gateway) นำเสนอมายังคณะกรรมการกิจการโทรคมนาคมแห่งชาติเพื่อพิจารณาให้ความเห็นชอบข้อ๕อัตราค่าตอบแทนการใช้หรือเชื่อมต่อโครงข่ายโทรคมนาคมตามความในข้อ ๔ที่สมเหตุสมผลต้องวางอยู่บนฐานของการคำนวณต้นทุนเฉพาะส่วนของโครงข่ายที่ใช้ในการให้บริการอินเทอร์เน็ตโดยมิให้นำค่าใช้จ่ายอื่นที่ไม่เกี่ยวข้องโดยตรงกับการให้บริการอินเทอร์เน็ตมาคิดรวมคำนวณข้อ๖ในกรณีที่คณะกรรมการกิจการโทรคมนาคมแห่งชาติเห็นว่ารายละเอียดข้อเสนอทางเทคนิคหรืออัตราค่าตอบแทนการใช้ หรือเชื่อมต่อโครงข่ายโทรคมนาคม ตามความในข้อ ๔ไม่สมเหตุสมผลหรือมีอัตราสูงเกินส่วนจนอาจเป็นเหตุให้เกิดผลกระทบต่อค่าบริการของผู้ใช้บริการหรือเป็นการกีดกันการเข้าตลาด หรือไม่เอื้ออำนวยต่อการแข่งขันอย่างเป็นธรรมคณะกรรมการอาจเรียกให้ผู้ที่มีโครงข่ายโทรคมนาคมต้องพิสูจน์ แสดงหลักฐาน เอกสารแถลงเหตุผลและความจำเป็นถึงที่มาของข้อเสนอทางเทคนิคหรือของอัตราค่าตอบแทนการใช้หรือเชื่อมต่อเครือข่ายโทรคมนาคมดังกล่าวเท่าที่จำเป็นในการพิจารณาเพื่อกำหนดรายละเอียดทางเทคนิคหรืออัตราค่าตอบแทนการใช้หรือเชื่อมต่อโครงข่ายโทรคมนาคมตามวรรคหนึ่งหากเห็นสมควรคณะกรรมการอาจขอความเห็นจากผู้ทรงคุณวุฒิ หรือบุคคลที่สามหรือจัดการรับฟังความคิดเห็นจากผู้ที่เกี่ยวข้องก็ได้เมื่อคณะกรรมการได้รับข้อมูลประกอบการพิจารณาเพียงพอแล้วคณะกรรมการจะเป็นผู้พิจารณาตัดสินว่าเอกสารหรือหลักฐานที่ผู้ที่มีโครงข่ายเป็นของตนเอง ได้นำเสนอนั้น สมเหตุสมผลหรือไม่ทั้งนี้การพิจารณาของคณะกรรมการต้องกระทำให้เสร็จสิ้นภายในสามสิบวันนับแต่วันที่ผู้ให้บริการส่งหลักฐานหรือเอกสารตามความในวรรคหนึ่งหรือภายในสิบห้าวันนับแต่วันที่คณะกรรมการได้ดำเนินการตามวรรคสองข้อ๗เมื่อคณะกรรมการพิจารณาตามความในข้อ ๖ วรรคสามแล้วให้มีคำสั่งดังต่อไปนี้๗.๑เห็นชอบให้ประกาศใช้ข้อเสนอทางเทคนิคหรืออัตราค่าตอบแทนใช้หรือเชื่อมต่อโครงข่ายโทรคมนาคม๗.๒สั่งให้ปรับปรุงข้อเสนอทางเทคนิค หรือปรับอัตราค่าตอบแทนใช้หรือเชื่อมต่อโครงข่ายโทรคมนาคม๗.๓สั่งให้ใช้อัตราค่าตอบแทนใช้หรือเชื่อมต่อโครงข่ายโทรคมนาคมอัตราใดอัตราหนึ่งที่คณะกรรมการเห็นสมควรไปก่อนเป็นการชั่วคราวเพื่อเก็บข้อมูลสำหรับการประเมินและปรับปรุงอัตราค่าตอบแทนใช้หรือเชื่อมต่อโครงข่ายโทรคมนาคมให้เหมาะสมต่อไปข้อ๘ให้นำอัตราค่าตอบแทนการใช้หรือเชื่อมต่อโครงข่ายโทรคมนาคมที่คณะกรรมการให้ความเห็นชอบแล้วมาใช้บังคับกับผู้รับใบอนุญาตการให้บริการอินเทอร์เน็ตทุกรายโดยเท่าเทียมกันและไม่เลือกปฏิบัติระหว่างผู้ให้บริการด้วยกันเองข้อ๙ ให้ผู้รับใบอนุญาตที่เป็นเจ้าของโครงข่ายโทรคมนาคมจัดส่งสำเนาสัญญาเกี่ยวกับการใช้หรือการเชื่อมต่อโครงข่ายโทรคมนาคมให้กับคณะกรรมการภายในสิบวันนับแต่วันที่ได้มีการลงนามในสัญญาถ้าคณะกรรมการเห็นว่าข้อกำหนดในสัญญาดังกล่าวไม่เป็นไปตามมาตรา ๒๗แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการมีอำนาจสั่งให้ดำเนินการแก้ไขภายในระยะเวลาที่กำหนดถ้าผู้รับใบอนุญาตที่เป็นเจ้าของโครงข่ายโทรคมนาคมไม่ยินยอมแก้ไขสัญญาให้เป็นไปตามที่คณะกรรมการกำหนดให้อุทธรณ์ต่อคณะกรรมการได้ภายในสิบห้าวันนับแต่วันที่ได้รับแจ้งคำสั่งดังกล่าวทั้งนี้คำวินิจฉัยของคณะกรรมการให้เป็นที่สุดแต่ถ้าผู้ขอใช้หรือเชื่อมต่อโครงข่ายเป็นผู้ไม่ยินยอมแก้ไขสัญญานั้นให้ถือว่าสัญญาดังกล่าวตกเป็นโมฆะในกรณีที่สภาพทางเศรษฐกิจหรือสังคมเปลี่ยนแปลงหรือมีเหตุอย่างหนึ่งอย่างใดที่ทำให้อัตราค่าตอบแทนการใช้หรือเชื่อมต่อโครงข่ายโทรคมนาคมที่กำหนดในสัญญาไม่เหมาะสมทำให้เกิดการได้เปรียบเสียเปรียบในระหว่างผู้รับใบอนุญาตจนเป็นเหตุให้ฝ่ายหนึ่งฝ่ายใดต้องรับภาระเกินสมควรผู้รับใบอนุญาตซึ่งเป็นคู่สัญญาจะขอปรับปรุงอัตราค่าตอบแทนดังกล่าวต่อคณะกรรมการก็ได้ในการอนุญาตให้คณะกรรมการคำนึงถึงผลกระทบที่มีต่อผู้ใช้บริการประกอบด้วยข้อ๑๐ผู้รับใบอนุญาตซึ่งเป็นเจ้าของโครงข่ายโทรคมนาคมต้องเปิดเผยสัญญาการใช้หรือเชื่อมต่อโครงข่ายโทรคมนาคมเป็นการทั่วไปบทเฉพาะกาล ข้อ๑๑ในวาระเริ่มแรกนับแต่วันที่ประกาศฉบับนี้มีผลใช้บังคับ ให้ บริษัท กสทโทรคมนาคม จำกัด (มหาชน) และบริษัท ทศท คอร์ปอเรชั่น จำกัด (มหาชน)ยื่นข้อเสนอทางเทคนิคหรืออัตราค่าตอบแทนการใช้หรือเชื่อมต่อโครงข่ายโทรคมนาคมมายังคณะกรรมการเพื่อพิจารณาภายในเวลาเจ็ดวันหากบริษัทกสท โทรคมนาคม จำกัด (มหาชน) และบริษัท ทศท คอร์ปอเรชั่น จำกัด (มหาชน)ไม่สามารถดำเนินการได้ภายในระยะเวลาตามความในวรรคหนึ่งห้ามมิให้เรียกเก็บค่าตอบแทนเชื่อมต่อหรือใช้โครงข่ายโทรคมนาคมกับผู้รับใบอนุญาตการให้บริการอินเทอร์เน็ตทั้งนี้ต้องไม่เกินสี่สิบห้าวันประกาศ ณ วันที่ ๒๐มิถุนายน พ.ศ. ๒๕๔๘พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติฐิติพงษ์/ผู้จัดทำ๒๙ กรกฎาคม ๒๕๔๘วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๒/ตอนพิเศษ ๔๕ ง/หน้า ๒๖/๒๒ มิถุนายน ๒๕๔๘